ET Euroopa Liidu Teataja C 269/3

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 736/2008, milles käsitletakse asutamislepingu artiklite 87 ja 88 kohaldamist riigiabi suhtes, mida antakse kalandustoodete tootmise, töötlemise ja turustamisega tegelevatele väikestele ja keskmise suurusega ettevõtetele

2012/C 269/03

Abi nr: SA.35130 (12/XF)

Liikmesriik: Saksamaa Liitvabariik

Abi andev piirkond/ametiasutus: Finanzamt Malchin

Abikava nimetus või sihtotstarbelise abi puhul abi saava ettevõtja nimi: Welsmeister Vertriebs GmbH Co KG

Õiguslik alus: Bescheid vom 3. Juli 2012 über die Gewährung einer Zulage nach dem Investitionszulagengesetz 2010

Abikavaga ette nähtud aastased kulutused või ettevõtjale antava sihtotstarbelise abi üldsumma: Ühekordne abi 0,283910 miljonit eurot.

Abi suurim osatähtsus: 15,8 %

Rakendamise kuupäev: Heakskiidetud toetuse väljamaksmine toimub vastuvõtuteatise kättesaamisel vastavalt komisjoni 22. juuli 2008. aasta määruse (EÜ) nr 736/2008 (milles käsitletakse aluslepingu artiklite 87 ja 88 kohaldamist riigiabi suhtes, mida antakse kalandustoodete tootmise, töötlemise ja turustamisega tegelevatele väikestele ja keskmise suurusega ettevõtjatele) artikli 25 lõike 1 kolmandale lausele (ELT L 201, 30.7.2008, lk 16).

Abikava või üksikabi kestus:

— Abikava puhul: kuupäev, milleni võib abi anda: ei kohaldata;

— sihtotstarbelise abi puhul: viimase osamakse eeldatav kuupäev: ei kohaldata. Ühekordne abi.

Abi eesmärk: Tulumaksuseaduse (Einkommensteuergesetz) või ettevõtte tulumaksu seaduse (Körperschaftsteuergesetz) kohastel maksukohustuslastel, kes teevad abikõlblikke investeeringuid abistatavas piirkonnas (st Mecklenburg-Vorpommerni liidumaal), on õigus saada investeerimistoetust tingimusel, et investeering vastab tundliku kalandus- ja vesiviljelussektori suhtes kohaldatava abi õiguslikele tingimustele. Abikõlblikud investeeringud on põhivarasse kuuluvate selliste uute, amortiseeruvate vallasasjade ostmine ja tootmine, mis moodustavad osa esmainvesteerimise projektist ning kuuluvad vähemalt viis aastat pärast investeerimise lõppu abistatava piirkonna abi saamise tingimustele vastava ettevõtja põhivara hulka. Kohustusperiood lüheneb kolmele aastale, kui vallasasjad jäävad VKE omandusse. Abi saamise tingimustele vastavad investeeringud on ka selliste uute hoonete või muude hooneosade ostmine või ehitamine, mis on iseseisvad kinnisasjad ning mida abikõlblik ettevõtja kasutab vähemalt viis aastat. Esmainvesteerimise projektid on uue tootmishoone ehitamine, olemasoleva tootmishoone laiendamine, tootmishoones toodetava toodangu mitmekesistamine uute, täiendavate toodetega, olemasoleva tootmishoone kogu tootmisprotsessi põhjalik muutmine ning tegevuse lõpetanud või sulgemisohus ettevõtte ülevõtmine sõltumatu investori poolt. Investeerimistoetuse maksumuse arvutamise aluseks on abi saamise tingimustele vastavate lõpetatud investeeringute ostmis- või tootmiskulud eelarve- või kalendriaastal.

Märkida, millist artiklit (artiklid 8–24) kohaldatakse: Artikkel 16

Asjaomane sektor/asjaomased sektorid: Kalandus ja kalade töötlemine

Abi andva ametiasutuse nimi ja aadress:

Finanzamt Malchin Postfach 11010 17131 Malchin DEUTSCHLAND

Veebisait, kus on abikava täistekst või kriteeriumid ja tingimused, mille alusel kavavälist sihtotstarbelist abi antakse: http://www.mv-regierung.de/LU-Downloads.htm

Põhjendus: Mecklenburg-Vorpommerni liidumaa arendamisega tegeleva institutsiooni Landesförderinstitut31. augusti 2010. aasta otsusega on abisaaja sama projekti („Uue kalatöötlemisettevõtte ehitamine Altkalenis”) jaoks saanud 449 350 eurot. Abi õiguslik alus on määruse (EÜ) nr 1198/2006 artikkel 35 (75 % Euroopa Kalandusfondi vahendeid) ning Saksamaa Liitvabariigi valitsuse 2011.–2014. aasta raamprogrammi „Põllumajandusstruktuuri ja rannikualade kaitse parandamine” osana kalamajanduse töötlemis- ja turustamise parandamise põhimõtted (25 % nimetatud raamprogrammi vahendeid). Lisaks Euroopa Kalandusfondi abile antakse investeerimistoetust selleks, et parandada ikka veel ebarahuldavat majanduslikku olukorda SLV uutes liidumaades. Mecklenburg-Vorpommerni liidumaal, eelkõige selles piirkonnas, millesse investeering on suunatud, on tööpuuduse määr kaugelt üle riigi keskmise; eelkõige noorte inimeste piirkonnast lahkumise määr on kõrge. Muu hulgas on selle põhjuseks puudulik kapitali- ja infrastruktuur. Investeerimistoetusega on loodud täiendav stiimul, et investeerida nimelt sellistesse nõrga struktuuriga piirkondadesse, et säilitada või tõhustada majandust ning takistada töökohtade puudumisest tingitud väljarännet.